Koma-koma

Koma-koma,"koma-koma" (Kamus DBP) kuma-kuma (), kumkum () atau zafaran () merupakan sejenis rempah diperolehi daripada stigma wangi kuning keemasan dalam bunga ungu tangkai sejenis tumbuhan spesies Crocus sativus, satu gram serbuknya menguning 100 liter air. Pokok daun halus tirus berasal dari Timur Tengah, Yunani, Turki, Iran dan Kashmir. Musim berbunganya antara September sampai November. Ia memang terkenal dengan khasiat serta kuasa pengubatnya sejak dari dulu lagi. Oleh itu, di samping warnanya yang cukup menarik serta baunya yang harum, ia turut digunakan secara meluas dalam pemakanan, kecantikan dan perubatan

Koma-koma merupakan antara rempah yang termahal di dunia yang mana harganya boleh mencecah ribuan ringgit perkilo. Tumbuhan ini sejenis tumbuhan herba daripada kumpulan eloridaccesi dan adalah antara khazanah alam termahal di dunia. 

 Etimologi 
Istilah "koma-koma" berasal daripada bahasa Sanskrit kuṅkumam कुङ्कुमम्.Kumkuma (Wikipedia Bahasa Inggeris) Sesetengah buku masakan menyebutnya sebagai "bunga kumkum" yang dipinjaman terus daripada Bahasa Benggali kumkum কুমকুম.

Nama lainnya "zafaran" pinjaman  yang berasal dari kata  aṣfar bererti "kuning".

 Kegunaan 
 Dalam masakan 
Koma-koma sering dijadikan ramuan penting dalam masakan lagi-lagi dalam hidangan Timur Tengah, Eropah, India dan Nusantara. Ia digunakan untuk menambah aroma dan menyerikan warna kekuningan pada masakan seperti nasi beriani. Di Maghribi, ia digunakan untuk memperisakan sejenis masakan khusus dipanggil tajin.

Ia turut ditambahkan sebagai bahan perisa kepada teh, kopi, dan makanan pencuci mulut. Dalam industri tenusu, koma-koma memberikan warna yang cantik kepada mentega dan keju serta digunakan dalam pembuatan aiskrim, jem dan ekstrak koma-koma.

 Dalam bentuk lain 
Sebagai tanaman terapi, koma-koma kaya dengan karbohidrat, garam-garam galian, 'mucilage' (lendir) serta vitamin B1 dan B2 (riboflavin dan tiamin), di samping banyak lagi bahan lain yang berkhasiat secara farmaseutikal. Struktur asas saintifik koma-koma, crocin menghasilkan warna, picrocrocin menghasilkan citarasa dan safranal menghasilkan aroma.

 Dalam perubatan 
Titisan airnya boleh melegakan sakit mata dan telinga, rempah keseluruhan melancarkan saraf dan jantung, meningkatkan kekuatan batin tuan puan sampai melancarkan kelahiran anak kandungan.

 Khasiat 
Antara keistimewaannya, koma-koma boleh membantu proses penghadaman, menguatkan ingatan, agen anti barah, merawat anemia (kekurangan zat besi), mengawal tekanan darah dan kolesterol, mengurangkan risiko serangan penyakit jantung, melancarkan pengaliran darah (haid), merawat penyakit saraf, keletihan, sembelit, bisa-bisa sendi, merawat penyakit saluran kencing (renal colic), kesuburan, menambah selera makan untuk kanak-kanak dan ia turut digunakan sebagai perangsang tenaga batin dan penenang.

Koma-koma adalah antara rempah yang unik kerana citarasa, aroma dan kandungan warnanya boleh larut di dalam air. Ia digunakan dalam perubatan Yunani dan Ayurveda di India untuk merawat pelbagai penyakit seperti arthritis sehinggalah kepada mati pucuk dan ketidaksuburan. Masyarakat India terutamanya wanita menggunakan koma-koma selepas tempoh bersalin bagi tujuan menguatkan rahim dan melancarkan perjalanan darah.

Golongan bangsawan di zaman dahulu menggunakan larutan koma-koma sebagai topeng muka untuk menghilangkan ruam dan jerawat. Wanita zaman sekarang menggunakan koma-koma sebagai bedak asas. Ia bukan sahaja membuatkan kulit bertambah lembut malah semakin licin dan cerah.

Rujukan

Kategori:Rempah